{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":1,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje Obrazac iskaza o procjeni učinaka propisa za Javno savjetovanje o Nacrtu prijedloga zakona o izmjenama i dopunama Zakona o obrani"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MARTINA VRANIĆ","OBRAZAC ISKAZA O PROCJENI UČINAKA PROPISA,\n3.UTVRĐIVANJE POSEBNOG CILJA",{"$cut":{"chars":16835,"head":"Pridružujem se komentarima Centra za ekonomsko obrazovanje:\nI. Ključni ciljevi temeljnog vojnog osposobljavanja, prvenstveno popuna djelatnih i pričuvnih postrojbi Oružanih snaga Republike Hrvatske, mogu se ostvariti uvođenjem primjerenih (tržišnih) naknada za ročnike koji dragovoljno pristupaju vojnom osposobljavanju. Rezultati anketiranja koja Ministarstvo obrane provodi na reprezentativnom uzorku novaka pri uvođenju u vojnu evidenciju to potvrđuju. Prilikom anketiranja koje je provedeno 2024. godine, na pitanje da odaberu do 3 (tri) najznačajnija razloga koja bi ih potaknula na bilo koju vrstu vojne službe, 59,8% novaka odabralo je “primjerena mjesečna novčana naknada”. Rezultati svih provedenih anketiranja od 2018. godine na dalje pokazuju da je primjerena mjesečna novčana naknada glavni motivacijski čimbenik novaka za bilo koju vrstu vojne službe (Izvor: https://ceo.hr/imamo-dokument-morh-a-cak-60-mlad\nica-bi-sluzilo-vojsku-da-ih-se-plati-kako-spada/\n). Upućivanje ročnika na služenje vojnog roka, odnosno na dragovoljno vojno osposobljavanje, odnosno na temeljno vojno osposobljavanje je jedna od vrsta vojne službe koja je propisana člankom 26. Zakona o službi u Oružanim snagama Republike Hrvatske (odnosno nacrtom prijedloga izmjena i dopuna istog), čiji naslov glasi: “Pristup u službu”.\nIzmeđu 2025. i 2032. godine, oko 40-45 tisuće građana godišnje će navršiti 18. godinu života (Izvor: Državni zavod za statistiku, Živorođeni prema spolu i mjesecu rođenja) te postati vojni obveznici. Od tog broja, oko 20-23 tisuće godišnje podliježe uvođenju u vojnu evidenciju po osnovi spola. S obzirom da se u vojnu evidenciju uvode gotovo isključivo muškarci vojni obveznici, rezultati anketiranja koja provodi MORH jasno ukazuju na potencijal od 12 do 14 tisuće muškaraca vojnih obveznika (59,8% anketiranih novaka X broj novaka koji podliježu uvođenju u vojnu evidenciju) koji bi svake godine pristupili dragovoljnom vojnom osposobljavanju kao jednoj od vrsta vojne službe, pod uvjetom da im se plati primjerena novčana naknada. Ovom broju valja pridodati i žene vojne obveznike koje bi dragovoljno pristupile, ali rezultati anketiranja nisu reprezentativni za sve žene vojne obveznike budući da nisu obveznici uvođenja u vojnu evidenciju.\n4000 ročnika godišnje dovoljan je broj da se popune i potrebe za djelatnu vojnu službu, ali i potrebe za pričuvu (Izvor: Ivan Anušić, Ministar obrane Republike Hrvatske, 23.04.2025. https://morh.gov.hr/vijesti/13386). Prema tome, nedvojbeno je da se potrebe Oružanih snaga za djelatnu vojnu službu, ali i pričuvu mogu višestruko ispuniti modelom dragovoljnog vojnog osposobljavanja, uz uvjet da se ročnicima plati primjerena mjesečna naknada.\nII. Obvezno temeljno vojno osposobljavanje krši načelo socijalne pravde kao najvišu vrednotu ustavnog poretka i temelja za tumačenje Ustava propisanog člankom 3. Ustava, te načelo pravednosti poreznog sustava i dužnosti sudjelovanja svakoga u podmirenju javnih troškova, u skladu sa svojim gospodarskim mogućnostima propisanog člankom 51. Ustava. Svaka vlada ima u biti dva načina za ostvarenje nekog cilja, bilo da se radi o izgradnji autoceste ili pričuvnog sastava oružanih snaga. Može pristupiti tržištu te (za)kupiti potrebnu opremu i radnu snagu, ili može oduzeti opremu i prisiliti ljude da rade dok posao ne bude završen. U prvom slučaju, troškove izgradnje autoceste ili pričuve snosi cijelo društvo putem nenamjenskih poreza prikupljenih za financiranje projekta. U drugom slučaju, troškove potrebnih dobara i usluga plaćaju samo oni kojima je oduzeta imovina ili koji su prisiljeni raditi. Oni plaćaju porez kojim financiraju projekt, premda se taj porez plaća i prikuplja u naravi – poput srednjovjekovne naturalije i tlake, ili nacionalizacije i obveznih otkupa poljoprivrednih dobara koje je poslije Drugog svjetskog rata provodila Jugoslavija. Iako se porezi koji se prikupljaju u naravi ne iskazuju prema uvriježenim standardima proračunskog računovodstva (iako se, primjerice, primici u naravi poput korištenja službenog automobila iskazuju), za obveznike njihovog plaćanja pred"}},"Nije prihvaćen","Misija temeljnog vojnog osposobljavanja je obuka mlađe generacije vojnih obveznika novaka radi stjecanja potrebnih sposobnosti, znanja i vještina koje su jedan od uvjeta za prijam u djelatnu vojnu službu ili raspoređivanje u pričuvni sastav Oružanih snaga Republike Hrvatske. Kroz dokazane programe osposobljavanja ročnika, primjenom inovativnih ideja i suvremene tehnologije te uz potporu instruktora temeljno vojno osposobljavanje bit će posvećeno razvoju ročnika za uspješno izvršavanje vojničkih dužnosti i zaštiti nacionalnih interesa. Tako bi se povećao broj sposobnih vojnih obveznika za ispunjavanje sve tri misije Oružanih snaga Republike Hrvatske, prvenstveno misije zaštite suvereniteta i neovisnosti Republike Hrvatske i obrane njezine teritorijalne cjelovitosti. \nRazvojem vojne i sigurnosne kulture kod šire populacije te jačanjem svijesti o sigurnosti općenito, ali i sudjelovanju u obrani kao pravu i obvezi svakog pojedinca i cjelokupne zajednice, rast će svijest o važnosti obrane kao ukupnosti sigurnosti građana i opstojnosti države. Uvažavajući odredbe članka 47. Ustava Republike Hrvatske, izrađene su sve potrebne analize i detaljno je uređena vojna obveza u zakonu.\nStručni nositelj se pri izradi ovog zakona rukovodio sa svim onim što navodite te predloženi zakon obuhvaća detaljno sve elemente vezane za temeljno vojno osposobljavanje kao i za služenje civilne službe. U tekstu predloženoga zakona detaljno su propisane ovlasti nadležnih tijela za donošenje provedbenih propisa te je prepoznato i u prijelaznim odredbama propisana potreba usklađenja i Zakona o sustavu civilne zaštite s obzirom na poslove koje će civilna zaštita imati kod obavljanja civilne službe."]
[2,"CENTAR ZA EKONOMSKO OBRAZOVANJE","OBRAZAC ISKAZA O PROCJENI UČINAKA PROPISA,\n3.UTVRĐIVANJE POSEBNOG CILJA","Posebeni cilj je moguće ostvariti drugim normativnim rješenjima kroz plaćanje tržišne naknade ročnicima/razvrstanim pričuvnicima, u kombinaciji s nenormativnim rješenjima poput pojačanja i uvođenja novih promdižbenih aktivnosti.\nPrimjer 1) Cilj se ostvaruje podizanjem naknade za dragovoljno/temeljno vojno osposobljavanje na iznos koji osigurava dovoljan broj (MORH navodi upućivanje do 4000 ročnika na TVO godišnje [https://www.morh.hr/temeljno-vojno-osposobljava\nnje/]) dragovoljnih ročnika/razvrstanih pričuvnika.\nPrimjer 2) Cilj se ostvaruje uvođenjem robusne ugovorne pričuve koja zamjenjuje dosadašnju razvrstanu pričuvu isplatom tržišnih naknada za dragovoljno/temeljno vojno osposobljavanje te pripravnost budućih pričuvnika kroz (više)godišnje ugovore kojim pričuvnici preuzimaju dosadašnje obveze razvrstanih pričuvnika, ali uz dobivanje tržišne naknade za pripravnost i obuku.\n\nMogućnost ostvarivanja posebnog cilja drugim rješenjima dokazuju rezultati anketa koje MORH provodi na reprezentativnom uzorku novaka prilikom uvođenja u vojnu evidenciju, prema kojima 60% ispitanika navodi primjerenu mjesečnu naknadu kao jedan od najznačajnijih razloga koji bi ih potaknuo na bilo koju vrstu vojne službe, što nedvosmisleno ukazuje na potencijal od oko 11.000 mladića svake godine koji bi dragovoljno služili vojsku POD UVJETOM DA IH DRUŠTVO PRIMJERENO PLATI (https://ceo.hr/imamo-dokument-morh-a-cak-60-mla\ndica-bi-sluzilo-vojsku-da-ih-se-plati-kako-spada\n/).\n\nS obzirom da ročnici/pričuvnici prisilnom službom ispod iznosa tržišnih naknada subvencioniraju ostale porezne obveznike, a obrana je javni trošak, isto treba razmatrati i u kontekstu čl. 51. st. 1. Ustava koji propisuje da se porezni sustav temelji na načelima jednakosti i pravednosti. Primjerice, ako je netko zbog anemije bio oslobođen vojne obveze, ali s 5.600 eura mjesečno neto prima jednu od najvećih plaća u Hrvatskoj, to ne znači dotični nije sposoban kroz nenamjenske poreze platiti ročnicima/pričuvnicima tržišnu naknadu za proizvodnju javnog dobra (obrane kroz službu u OSRH) koje dotični koristi.","Nije prihvaćen","Odgovor\nMisija temeljnog vojnog osposobljavanja je obuka mlađe generacije vojnih obveznika novaka radi stjecanja potrebnih sposobnosti, znanja i vještina koje su jedan od uvjeta za prijam u djelatnu vojnu službu ili raspoređivanje u pričuvni sastav Oružanih snaga Republike Hrvatske. Kroz dokazane programe osposobljavanja ročnika, primjenom inovativnih ideja i suvremene tehnologije te uz potporu instruktora temeljno vojno osposobljavanje bit će posvećeno razvoju ročnika za uspješno izvršavanje vojničkih dužnosti i zaštiti nacionalnih interesa. Tako bi se povećao broj sposobnih vojnih obveznika za ispunjavanje sve tri misije Oružanih snaga Republike Hrvatske, prvenstveno misije zaštite suvereniteta i neovisnosti Republike Hrvatske i obrane njezine teritorijalne cjelovitosti. \nRazvojem vojne i sigurnosne kulture kod šire populacije te jačanjem svijesti o sigurnosti općenito, ali i sudjelovanju u obrani kao pravu i obvezi svakog pojedinca i cjelokupne zajednice, rast će svijest o važnosti obrane kao ukupnosti sigurnosti građana i opstojnosti države. Uvažavajući odredbe članka 47. Ustava Republike Hrvatske, izrađene su sve potrebne analize i detaljno je uređena vojna obveza u zakonu.\nStručni nositelj se pri izradi ovog zakona rukovodio sa svim onim što navodite te predloženi zakon obuhvaća detaljno sve elemente vezane za temeljno vojno osposobljavanje kao i za služenje civilne službe. U tekstu predloženoga zakona detaljno su propisane ovlasti nadležnih tijela za donošenje provedbenih propisa te je prepoznato i u prijelaznim odredbama propisana potreba usklađenja i Zakona o sustavu civilne zaštite s obzirom na poslove koje će civilna zaštita imati kod obavljanja civilne službe."]
[3,"CENTAR ZA EKONOMSKO OBRAZOVANJE","OBRAZAC ISKAZA O PROCJENI UČINAKA PROPISA,\n4.UTVRĐIVANJE UČINAKA I ADRESATA","Uvođenje obveznog temeljnog vojnog osposobljavanja imat će i negativne gospodarske učinke te učinke u području socijalne skrbi, kako na vojne obveznike novake tako i na druge adresate.\n\n1) Budući da će se TVO provoditi pet puta godišnje, a novacima nije predviđena sloboda izbora u koji naraštaj će biti upućeni (primjerice odmah po završetku formalnog obrazovanja), te zbog nemogućnosti davanja otkaza ročnicima zbog odlaska na služenje vojnog roka, poslodavci će imati poticaj izbjegavanja zasnivanja radnog odnosa na neodređeno s kandidatima koji nisu prethodno regulirali vojnu obvezu. Naime, ako se uvede obvezni TVO onda poslodavci mogu biti sigurni da će kandidat koji nije prethodno regulirao vojnu obvezu napustiti radno mjesto na razdoblje od 2-4 mjeseca tijekom prve godine radnog odnosa. To potiče poslodavce da radije zapošljavaju starije kandidate ili pak strance koji nemaju obvezu TVO-a, zbog čega će mnogi novaci i do 16 mjeseci (do 12 mj. čekanje poziva + služba od 2-4 mj.) biti ograničeni na obavljanje privremenih poslova nerijetko izvan struke za čije su školovanje upravo bili završili. Svatko tko nije proveo cijeli radni vijek u Oružanim snagama, a bio je na tržištu rada dok je na snazi bila obveza služenja vojnog roka zna da će prvo pitanje poslodavca na razgovoru za posao biti \"jeste li regulirali vojnu obvezu\" te da će izbjegavati zapošljavanje onih koji nisu.\n\n2) Korisnici zdravstvene zaštite suočit će se s dužim listama čekanja jer će liječnici, medicinski tehničari i drugo zdravstveno osoblje koje bi inače već radilo služiti TVO ili \"nositi grablje i motiku\" (u slučaju prigovora savjesti).\n\n3) Potaknut će se osobe koji bi inače ušli na tržište rada na nastavak obrazovanja i/ili upisivanje studija u domovini i/ili inozemstvu zbog izbjegavanja i/ili odgađanja TVO-a, što će imati negativni učinak na gospodarstvo naročito u okolnostima \"tržišta rada koje pulsira\".\n\n4) Učinci pod 1-3 će dovesti do dodatnog manja radnika te povećanja cijena proizvodnje usluga i dobara te inflacije.","Nije prihvaćen","Misija temeljnog vojnog osposobljavanja je obuka mlađe generacije vojnih obveznika novaka radi stjecanja potrebnih sposobnosti, znanja i vještina koje su jedan od uvjeta za prijam u djelatnu vojnu službu ili raspoređivanje u pričuvni sastav Oružanih snaga Republike Hrvatske. Kroz dokazane programe osposobljavanja ročnika, primjenom inovativnih ideja i suvremene tehnologije te uz potporu instruktora temeljno vojno osposobljavanje bit će posvećeno razvoju ročnika za uspješno izvršavanje vojničkih dužnosti i zaštiti nacionalnih interesa. Tako bi se povećao broj sposobnih vojnih obveznika za ispunjavanje sve tri misije Oružanih snaga Republike Hrvatske, prvenstveno misije zaštite suvereniteta i neovisnosti Republike Hrvatske i obrane njezine teritorijalne cjelovitosti. \nRazvojem vojne i sigurnosne kulture kod šire populacije te jačanjem svijesti o sigurnosti općenito, ali i sudjelovanju u obrani kao pravu i obvezi svakog pojedinca i cjelokupne zajednice, rast će svijest o važnosti obrane kao ukupnosti sigurnosti građana i opstojnosti države. Uvažavajući odredbe članka 47. Ustava Republike Hrvatske, izrađene su sve potrebne analize i detaljno je uređena vojna obveza u zakonu.\nStručni nositelj se pri izradi ovog zakona rukovodio sa svim onim što navodite te predloženi zakon obuhvaća detaljno sve elemente vezane za temeljno vojno osposobljavanje kao i za služenje civilne službe. U tekstu predloženoga zakona detaljno su propisane ovlasti nadležnih tijela za donošenje provedbenih propisa te je prepoznato i u prijelaznim odredbama propisana potreba usklađenja i Zakona o sustavu civilne zaštite s obzirom na poslove koje će civilna zaštita imati kod obavljanja civilne službe."]